《南浦 为阮亭题余氏女子绣洛神图》
清代·邹祗谟

瑰姿艳逸，着雾绡、云縠是何人。但见凌波微步，罗袜自生尘。

手托明珠翠羽，向芝田、蘅馆启朱唇。却含辞未吐，明眸转盼，暗识洛灵甄。

当日枕遗玉缕，令陈王、耿耿暗销魂。绣出神光离合，浮动素绫纹。

想挑鸾綵鸾期近，便绣凤绣虎才分。纵宓妃重遇，魏宫今日重针神。

作者简介：清初江南武进人，字吁士，号程村。顺治十五年进士。与陈维崧、黄永、董以宁号毗陵四子。记忆力特强，古今人爵里姓氏、世次年谱，无不悉记。见魏禧兄弟古文，大为赞赏，逢人辄称道，宁都三魏由此知名。有《远志斋集》。